钦定古今图书集成/方舆汇编/边裔典/第028卷 > 晋
## 钦定古今图书集成/方舆汇编/边裔典/第028卷 > 晋

### 武帝太康五年新罗王味邹薨子儒礼立

按《晋书》本纪。及列传。皆不载　按《朝鲜史略》。“新罗味
邹王在位二十三年。薨。儒礼王立。”〈晋太康五年〉《味邹》问高
年，亲政刑，访民疾苦，不营宫室，有人君之德。

### 惠帝元康七年伊西故国攻新罗不克

按《晋书》本纪列传不载。　按《朝鲜史略》，“伊西故国，今
清道郡。攻新国、金城，新罗御之不能克。忽有异兵，皆
珥竹叶，助罗军击贼，破之，竟不知所归。人或见竹叶
数万积于味邹王陵前，因号竹长陵。”史臣曰：“伊西国
已于汉建武十八年为新罗所灭，而复于晋元康七
年攻新罗、金城，岂灭而后起耶？”

《元康》八年，《新罗》《儒礼王》在位十五年薨。《助贲王》孙《基
临王》立。

按《晋书》本纪、列传俱不载。　按《朝鲜史略》云云。

### 怀帝永嘉四年新罗王基临薨讫解王立

按《晋书》本纪、列传皆不载。　按《朝鲜史略》，“新罗王基
临，在位十三年薨。讫解王立角于于老子。状貌俊异，
心胆明敏。忘父之仇，听昏岛夷，终受侵辱。昔氏之祀，
于是绝矣。”

### 穆帝永和十二年新罗讫解王薨奈勿王立

按《晋书》本纪列传。皆不载。　按《朝鲜史略》：“新罗讫解
王在位四十七年薨。奈勿王立。奈勿姓金氏。味邹弟
味仇子立金氏味邹女为妃。”

### 安帝元兴元年新罗王奈勿薨金阏智裔孙实圣立按晋书本纪列传皆不载 按朝鲜史略新罗奈勿王在位四十七年薨嗣子幼国人立实圣王〈晋元兴元年〉

《实圣金阏智》裔孙。王以未《斯品》为《舒弗》委以军国事。
《新罗王》闻倭人置营于《对马岛》谋将袭之《未斯品》谏
而止。

### 义熙十三年新罗讷祗弑其王实圣而自立

按《晋书》本纪、列传皆不载。　按《朝鲜史略》：新罗讷祗

害其子讷祗以报之，讷祗怨王，弑之。新罗歃良州干
朴堤上不屈，倭死之。初，讷祗王弟《卜好质》，《高句丽》未
《斯欣》质倭。及王立，思见二弟，闻歃良州干朴堤上勇
而有谋，召问之，堤上请行游，往说《高句丽》王与卜好，
同还，又请囚家属诈为叛者，入倭国。倭人不疑，使与
《未斯欣》同处。一日，堤上使《未斯欣》潜还，倭主乃怒，剥
足皮，刈芜葭，使趋其上，更问之，答如故，乃烧杀之。王
闻之哀痛，赠大阿餐，使《未斯欣》妻其弟二女。王得见
二弟，置酒极欢，作忧息白堤上鸱《述岭》，望《倭国》恸哭
而死。仍为《鸱述神》。始教民牛车之法。王亲养老于南
堂。赐谷帛有差。